วันนี้(วันอังคาร)เป็นวันทานยาคุมวันสุดท้ายค่ะ แบบ21 เม็ดแต่ลืมทาน แล้ววันนี้ก็มีเพศสัมพันธ์กับแฟนแต่ใส่ถุงยางค่ะ แต่วันเสาร์ลืมทานช่วง5ทุ่มจึงตื่นเช้า(วันอาทิตย์)มาทานทันทีค่ะ และวันอาทิตย์ก็มีเพศสัมพันธ์กับแฟนค่ะ มีลืมทานแค่วันนั้นวันเดียวค่ะ อยากทราบว่าจะท้องมั้ยคะ แต่วันนี้มีการเดินทางแล้วหาซื้อไม่ได้ค่ะ ต้องซื้อแล้วทานในวันพรุ่งนี้มั้ยคะ
สวัสดีครับ การทานยาเม็ดคุมกำเนิด (contraceptive pill) ควรทานให้ตรงเวลา และสม่ำเสมอทุกวัน เพื่อประสิทธิภาพในการคุมกำเนิดสูงสุด ถึงแม้จะทานยาคุมกำเนิดตรงเวลาก็มีโอกาสท้องได้ แต่มีโอกาสท้องได้น้อยมากครับในกรณีที่ลืมทานยา สามารถแบ่งออกได้เป็นดังนี้- เมื่อลืมรับประทานยา 1 เม็ด: ให้รับประทานยาทันทีที่นึกได้ แล้วรับประทานเม็ดต่อไปตามปกติ ไม่จำเป็นต้องคุมกำเนิดวิธีอื่นร่วมด้วย- เมื่อลืมรับประทานยา 2 เม็ดในช่วง 2สัปดาห์แรก: ให้รับประทาน 2 เม็ด 2 วันติดกัน แล้ววันต่อไปก็รับประทานปกติ ไม่จำเป็นต้องคุมกำเนิดวิธีอื่นร่วมด้วย- เมื่อลืมรับประทาน 2 เม็ดในสัปดาห์ที่3 หรือเมื่อลืมรับประทาน 3 เม็ด ไม่ว่าช่วงเวลาใดก็ตาม : ให้เริ่มรับประทานแผงใหม่ได้ทันที และใช้วิธีคุมกำเนิดอื่นร่วมด้วยเป็นเวลา 7 วัน เนื่องจากการลืมทานยาในช่วงนี้จะทำให้มีโอกาสในการตั้งครรภ์ได้สูงครับจากกรณีของลืมทานยาในวันที่18 แล้วทานทันที่ที่นึกได้ก็เป็นการกระทำที่ถูกต้อง ซึ่งหากลืมทานเม็ดเดี่ยวก็อาจส่งผลต่อการคุมกำเนิดได้แต่ไม่มากนัก ซึ่งโอกาสตั้งครรภ์ก็น้อยมากๆครับ